Diari Oficial de la Generalitat Valenciana


Sumari del DOGV 4275, del 20-06-2002 (2002/5671)

RESOLUCIÓ de 24 de maig de 2002, de la Sotssecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni Marc de col·laboració entre la Generalitat Valenciana i el Parc Mundomar de l'empresa Aqualandia España, SA, per al desenvolupament d'un protocol de rescat de cetacis encallats vius en les costes de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4275

Data del DOGV
:   20-06-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/5671


Data del document
:   24-05-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Medi Ambient
    * mamífer marí
    * empresa privada
    * protecció de la fauna
    * cooperació administrativa

RESOLUCIÓ de 24 de maig de 2002, de la Sotssecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni Marc de col·laboració entre la Generalitat Valenciana i el Parc Mundomar de l'empresa Aqualandia España, SA, per al desenvolupament d'un protocol de rescat de cetacis encallats vius en les costes de la Comunitat Valenciana. [2002/X5671]
  
Subscrit, després de la tramitació prèvia reglamentària, entre la Generalitat Valenciana i el Parc Mundomar de l'empresa Aqualandia España, SA, el 9 de febrer de 2002, un Conveni Marc de col·laboració per al desenvolupament d'un protocol de rescat de cetacis encallats vius en les costes de la Comunitat Valenciana, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0306/2002, i que figura com a annex d'esta resolució.
  
València, 24 de maig de 2002.- La sotssecretària del Secretariat del Govern i Relacions amb les Corts: Amparo Koninckx Frasquet.
  
Conveni marc de col·laboració entre la Generalitat Valenciana i el Parc Mundomar de l'empresa Aqualandia España, SA, per al desenvolupament d'un protocol de rescat de cetacis encallats vius en les costes de la Comunitat Valenciana.
  
València 9 de febrer de 2002
  
Reunits:
  
D'una part, l'Hble. Sr. Fernando Modrego Caballero, conseller de Medi Ambient de la Generalitat Valenciana, d'acord amb el Decret 6/2000, del 22 de maig, del president de la Generalitat Valenciana; en representació d'esta, i fent ús de les atribucions conferides per l'article 35 de la Llei 5/1983, de 30 de desembre, de Govern Valencià.
  
I d'altra, el Sr. Joaquín Valera Muñoz, exercint la direcció i representació de l'empresa Aqualandia España, SA, (CIF: A-03167939), segons escriptura d'apoderament de 19 d'agost de 1991 davant el notari de Benidorm el senyor José Ramón Rius Mestre, trobant-se en possessió del seu càrrec
  
Ambdues parts tenen i es reconeixen capacitat legal per a formalitzar el present conveni i a tal efecte
  
Manifesten:
  
Primer
  
La Generalitat Valenciana és competent en la conservació del medi ambient, segon el que preveu la Llei 5/1982, d'1 de juliol, d'Estatut d'Autonomia de la Comunitat Valenciana (BOE núm. 164, de 10 de juliol de 1982). Dins de la Generalitat Valenciana, les dites funcions s'exercixen per la Conselleria de Medi Ambient a partir de la publicació del Decret 7/2000, de 22 de maig, del president de la Generalitat Valenciana, pel qual s'assigna a la Presidència i a les conselleries determinades competències.
  
Segon
  
L'empresa Aqualandia España, SA, a través del seu Parc Mundomar, amb seu al Racó de l'Oix (Benidorm'Alacant) té entre altres finalitats el desenvolupament d'activitats educatives, conservacionistes i d'estudi del medi natural, amb especial aplicació a la fauna marina del mediterrani. A tal efecte, ve desenvolupant-se des de la seua inauguració una col·laboració amb la Conselleria de Medi Ambient, atenent in situ i traslladant després a les seues instal·lacions per a la seua posterior recuperació i posada en llibertat els exemplars d'espècies de cetacis encallats vius que han aparegut a les costes valencianes.
  
Tercer
  
Conforme a tot l'anteriorment dit, existix una evident convergència d'interessos entre la Generalitat Valenciana i l'empresa esmentada, per a la protecció, atenció i conservació dels cetacis en les costes valencianes.
  
Quart
  
Observada l'existència de mecanismes legals i econòmics adequats, i havent-se executat els diferents tràmits prevists en la legislació vigent per al desenvolupament de convenis i acords de cooperació de la Generalitat Valenciana, se subscriu un conveni de col·laboració d'acord amb les següents
  
Clàusules:
  
Primera. Objecte
  
És objecte d'este conveni la col·laboració entre l'empresa Aqualandia España, SA, i la Generalitat Valenciana per a la posada en marxa d'un protocol de rescat i atenció de cetacis vius que queden fora de l'aigua en les costes de la Comunitat Valenciana.
  
Segona. Aportacions
  
Les parts firmants aporten al conveni la dedicació de recursos humans, materials i terrenys necessaris per al seu desenvolupament, en la mesura de les seues possibilitats.
  
La Conselleria de Medi Ambient aportarà:
  
La informació sobre cetacis vius que han aparegut fora de l'aigua.
  
Les autoritzacions necessàries per al maneig d'estes espècies.
  
Qualsevol certificat que li calga l'altra part per al desenvolupament de les actuacions contemplades en este Conveni.
  
L'empresa Aqualandia aportarà:
  
Un telèfon de contacte de 24 hores, tots els dies de la setmana, per a rebre informació sobre encallaments de cetacis vius.
  
Un equip de camp disponible 24 hores, tots els dies de setmana, per a desplaçar-se al lloc d'encallament, donant els primers auxilis i, eventualment, trasllat de l'exemplar a les instal·lacions de Mundomar en Benidorm.
  
Les instal·lacions i mitjans tècnics i humans en Mundomar per a la recuperació dels exemplars encallats.
  
La destinació final dels animals recuperats es realitzarà al lloc i data que acorden ambdues parts.
  
Tercera. Desenvolupament
  
Este conveni es podrà desenvolupar a través de convenis singularitzats, acords o resolucions, amb o sense aportacions econòmiques, subjectes a la normativa vigent en cada moment. La difusió de les accions adscrites al conveni es realitzarà fent constar la participació de les parts firmants, i fent figurar si és procedent els logotips corresponents..
  
Quarta. Durada
  
El present acord, en la seua qualitat de conveni marc, posseïx duració indefinida, i es podrà dissoldre a petició de qualssevol de les parts firmants.
  
Cinquena. Seguiment
  
a. Per al seguiment d'este conveni, com també per a la interpretació d'aspectes técnico-científics de detall que no contravinguen les seues clàusules, s'establix una comissió presidida per la directora general de Planificació i Gestió del Medi, o persona designada per esta, i formada per dos membres de cada una de les entitats firmants. Per a la presa d'acords caldrà el vot d'almenys un dels representants de cada entitat, sancionat per la firma de la directora general. Les funcions de secretaria recauran en el Servici de Conservació i Gestió de la Biodiversitat.
  
b. La comissió es reunirà almenys una vegada a l'any per analitzar el desenvolupament del conveni-marc.
  
Sisena. Marc jurídic
  
a. Este conveni té naturalesa administrativa i, estant exclosa l'aplicació directa de la legislació general de contractació administrativa, es regirà per les seues pròpies normes i subsidiàriament pel previst en aquella legislació i en els principis generals de l'ordenament administratiu.
  
b. En tot cas, s'entén que este conveni, pel que fa als seus aspectes formals, està sotmés al que preveu el Decret 20/1993, de 8 de febrer, del Govern Valencià.
  
Perquè conste als efectes oportuns, i en prova de conformitat, firmen els compareixents el present document per triplicat exemplar i a un sol efecte, en lloc i data indicats a l'inici.
  
El conseller de Medi Ambient,
  
FERNANDO MODREGO CABALLERO
  
El director de Aqualandia España, SA,
  
JOAQUÍN VALERA MUÑOZ